Роза Сәхәветдинова

Сәхәветдинова Роза Хәйдәр кызы (1937 елның 25 июне, СССР, Таҗик ССР, Сталинабад ― 2025 елның 27 ноябре, РФ, БР, Уфа) — композитор, Рәсәй Федерациясенең (2003) һәм Башкорт АССРның (1990) атказанган сәнгать  эшлеклесе, Башкортостан Республикасының халык артисты (1994), Салават Юлаев ордены кавалеры (2013), эстрада җырларын башкаручыларның «Гәлсәр сандугачс» республика телевизион фестиваль-конкурсы (2004), Миякә районының Мифтахетдин Акмулла исемендәге премия  (1993) һәм 1-нче Башкорт республика гимназия-интернатының Рәми Гарипов исемендәге премия лауреаты (2002) лауреаты.

 Биографиясе 
Роза Хәйдәр кызы Сәхәветдинова 1937 елдың 25 июнендә Таҗик ССРның Сталинабад (Дүшәмбе) каласында туган.

Бөек Ватан сугышынан соң ата-анасы белән Башкортостанның  Чишмә  бистәсенә күчеп кайта. Мәктәпне тамамлаганнан соң, Роза  Хәйдәр кызы   башкорт дәүләт филармониясенә эшкә килә — Фәйзи Гаскәров җитәкчелек иткән халык биючеләре ансамблендә бии, эстрада бригадаларында эшли. Сибай шәһәре Мәдәният йортында сәнгать  җитәкчесе була.

1971 елда Уфа сәнгать училищесын тәмамлый.

1970 елдан башлап, Роза Хәйдәр кызы җырлар ижат итә.  Башкортостан телевидениесендә тавыш режиссеры була (1980—1984). Аның җырлары җырчылар тарафыннан яратып башкарыла, халык аларны яратып кабул итә .

1971—1980 елдарда Уфада 100-нче мәктәптә музыка укытучысы булып эшли. Хор җитәкчесе була, мәктәптә хор студиясен дә алып бара. 1980—1984 елдарда Башкортстан Дәүләт телерадио комитетында тавыш режиссёры була.

Руза Сәхәветдинова җырлары Фәрит Бикбулатов, Нәзифә Кадыйрова,Флюрә Килдеярова, Тәнзилә Үзәнбаева, Ф.Сираҗетдинова,  Фәнәви Сәлихов кебек билгеле Башкортостан җырчылары башкаруында яңгырый. Татарстанда да Р. Сәхәветдинова җырлары Ренат Ибраһимов, Хәйдәр Бегичев һәм башка җырчылар репертуарында була.

Р. Сәхәветдинова музыка кораллары һәм хор өчен әсәрләр яза, шулай ук Мостай Кәрим, Равил Бикбаев, Сафуан Әлибаев, Рәми Гарипов, Муса Сираҗи, Тамара Ганиева шигырьләренә җырлар һәм романслар ижат итә.

Роза Хәйдәр кызы спектакльләр, радиопостановкалар өчен музыка яза, СССРда билгеле булган «Мелодия» Бөтенсоюз фирмасы аның грампластинкаларын чыгара.

1991 елдан СССР Композиторлар берлеге әгъзасы. Монда кергәндә рекомендацияне аңа СССР композиторлары Берлеге рәисе Тихон Хренников үзе бирә.

 Вафаты 
2025 елның 27 ноябрендә 88 яшендә Уфада вафатЛейла Аралбаева. В Уфе ушла из жизни выдающийся башкирский композитор Роза Сахаутдинова. Башинформ, 27.11.2025.

 Мактаулы исемнәре һәм башка бүләкләре 

 Башкорт АССРның атказанган сәнгать эшлеклесе (1990).

 Миякә районының Мифтахетдин Акмулла исемендәге премия лауреаты (1993)Литературная карта Республики Башкортостан: Премия имени Акмуллы.

 Башкортстан Республикасының халык артисты (1994).

 1-нче Башкорт республика гимназия-интернатының Рәми Гарипов исемендәге премия лауреаты (2002).

 Рәсәй Федерациясенең атказанган сәнгать эшлеклесе (2003).

 Эстрада җырларын башкаручыларның «Гәлсәр сандугач» республика телевизион конкурс‑фестивале лауреаты (Уфа, 2004).

 Салават Юлаев ордены (2013).

 Искәрмәләр 

 Сылтамалар 

 «Дөнья тулы моң бит ул» 

Төркем:Башкортстанның атказанган артистлары
Төркем:Русиянең атказанган сәнгать эшлеклеләре
Төркем:Таҗикстанда туганнарТөркем:Рәми Гарипов исемендәге премия лауреатлары